Schumacher trenes opp på VIP-sykehus
Etter 169 dager i koma er Formel-1-stjernen med syv VM-titler flyttet fra universitetssykehuset i franske Grenoble til Center Hospitalier Universitaire Vaudois (CHUV). Det ligger omlag 30 kilometer fra Schumachers hjem utenfor Geneve i Sveits.Klinikken er kjent for medisinske fasiliteter i verdensklasse, og garanterer pasientene full konfidensialitet. En talsmann for sykehuset, Darcy Christen, sier til den tyske avisen Bild at de tilbyr spesial VIP-prosedyre for pasienter som Schumacher. Andre superkjendiser som har fått behandling på CHUV er den britiske skuespilleren Roger Moore. Hollywood-skuespiller Keanu Reeves reiste også hit flere ganger mens hans søster fikk behandling for blodkreft. Et eget område skal være bygd og innredet for den tidligere racerbilføreren. Egne sikkerhetsvakter passer på at ingen uvedkommende slipper inn. Nettopp sikkerheten skal ha vært et problem under den første tiden av sykehusoppholdet i Grenoble. En fotograf, utkledd som prest, skal ha forsøkt å komme seg til Schumachers seng.Det var 29. desember i fjor at Schumacher ble alvorlig skadet på alpinferie i det franske vintersportstedet Meribel. Han kjørte på ski utenfor løypenettet sammen med sin 14 år gamle sønn da han mistet kontrollen og dundret med hodet først inn en stein som stakk opp av snøen. Selv om han brukte hjelm fikk han alvorlige hodeskader. I en dramatiske redningsaksjon ble han fraktet med helikopter til Grenoble.Nå meldes han altså å være både våken og utskrevet. Han skal være i stand til å kommunisere med folk rundt seg, deriblant kona Corinna og sine to barn. Schumacher har åpnet øynene, og han reagerer på stemmer og berøringer. Men det vil uansett ta veldig lang før han kan vende tilbake til et normalt liv. Om han i det hele tatt makter det. Ifølge The Telegraph er Schumacher ikke i stand til å gå eller snakke. Noe som er vanlig for personer som har ligget lenge i koma. Medisinske eksperter understreker at han må lære alt fra starten av.
Michael Schumacher (45) prøver å finne tilbake til livet på universitetsklinikken i Lausanne hvor VIP-faktoren er skyhøy. Roger Moore - med en forhistorie som James Bond - har fått behandling her.